Palarong Bicol

An Palarong Bicol (Bikol: Pakawat nin Bikol) sarong taon-taon na patiribayan sa manlainlain na isports kan kagtulong (13) dibisyon nin mga pampublikong eskwelahan (Departamento kan Edukasyon) kan Rehiyon Bikol. Kabali sa mga kopohan iyo an pitong (7) syudad: Iriga, Legazpi, Ligao, Masbate, Naga, Sorsogon asin Tabaco sagkod anom (6) na probinsya: Albay, Camarines Norte, Camarines Sur, Catanduanes, Masbate asin Sorsogon.

2012

Sa Syudad nin Naga ginibo an Palarong Bicol 2012 kun sain nakakua nin pinakahalangkaw na puntos an Albay (569 puntos) asin iyo an idineklarar na kampeon. Sinundan ini kan Camarines Sur (402.5) asin Camarines Norte (400.5). An Albay man an nagkampeon kan 2011 bilang host.Albay, Palarong Bicol champion  Bicolmail.com (pighugot 2016-03-20)

An minasunod iyo an nakuang puntos kan lambang delegasyon: Naga (303.25), Legazpi (292), Catanduanes (167.5), probinsya nin Masbate (90.75), probinsya nin Sorsogon (91), Iriga (83.25), syudad nin Masbate (79), Tabaco (74.25), Ligao (58) asin Sorsogon (34).Team Albay dominates Palarong Bicol  Interaksyon.com (pighugot 2016-03-20) 

2013

Kan 2013 sa Virac, Catanduanes nabawi kan delegasyon kan Camarines Sur (567.59 puntos) an kampeonato sa Albay (493). Nag-ikatulo an Camarines Norte (314.17). Nagsurunod an syudad nin Naga (232.17 puntos), Legazpi (222.17), probinsya nin Sorsogon (180.17), Catanduanes (176.5). An iba pang delegasyon iyo an probinsya nin Masbate (169.5), Ligao (103.25), syudad nin Masbate(83.5), Tabaco (63.67), Iriga (49.42) asin an syudad nin Sorsogon (26.67).PALARONG BICOL 2013: ‘The best I ever witnessed’ – Tuy Bicolmail.com (pighugot 2016-03-20)

2014

Ginibo an Palarong Bicol 2014 kan Pebrero 2-7 sa Catanduanes Athletic Complex, Virac, Catanduanes.All set for Palarong Bicol 2014  Catanduanestribune.com (pighugot 2016-03-20) Nangawat giraray bilang kampeon an probinsya nin Albay (583 puntos) na sinundan ini kan Camarines Sur (513.5) dangan syudad nin Naga (276). Nagsurunod an Camarines Norte, Syudad nin Legazpi, Catanduanes (host) asin Sorsogon.Palarong Bicol 2015 kicks off in Camarines Sur; 8000 athletes, guests attending  Bicoltoday.com (pighugot 2016-03-17)Albay bags 2014 Palarong Bicol Championship title Bicolpulse.com (pighugot 2016-03-20) 

2015

Ngunyan na 2015, an host kan pakawat iyo probinsya nin Camarines Sur. Ginibo an pambungad na seremonya kaini sa Freedom Sports Complex sa banwaan nin Pili, Camarines Sur.Palarong Bicol 2015, binuksan na sa CamSur Bomboradyo.com (pighugot 2016-03-17) 

Kinawat sa Palaro an patiribayan sa isports an archery, arnis, athletics, badminton, basketbol, buruntolan, chess, putbol, gymnastics, sepak takraw, soft ball, swimming, table tennis, taekwando, tennis, volley, bilyar, wu-shu asin wrestling.

+Resulta kan Palarong Bicol 2015Ranggo  Dibisyon nin mga Pampublikong Eskwelahan  Bulawan  Pirak  Bronse  KagabsanKampeon DepED Camarines Sur 86  70  72  228Ika-2  DepED Albay   60  49  53  162Ika-3  DepED Syudad nin Naga  51  46  59  156Ika-4  DepED  Syudad nin Legazpi  49  35  41  125Ika-5  DepED Syudad nin Ligao  27  29  22  78Ika-6  DepED  Camarines Norte  21  35  49  105Ika-7  DepED Syudad nin Iriga  5  5  16.5  28.5Ika-10  DepED Catanduanes  4  12  12.5  26.5Ika-11  DepED Masbate  3  2  18  23Ika-12  DepED Syudad nin Sorsogon 1  6  7  14Ika-13  DepED Syudad nin Masbate 1  2  7  10

Toltolan

Hihilngan
Resulta kan Palarong Bicol 2015
Resulta kan Palarong Bicol 2014